### 3.     Beslutning om anlægsbevilling til uafsluttede kommunale udstykninger

**Åbent**

Sagsnr.: 326-2020-80602       J.nr.: 82.00.00           Dokumentnr.:
326-2020-344950

**Sagstype**

Beslutning.

**Resume og sagens baggrund**

På investeringsoversigten for 2020 er der afsat et samlet
rådighedsbeløb på 400.000 kr., der forventes overført til 2021, til uafsluttede
kommunale udstykninger. Der søges om frigivelse af det samlede rådighedsbeløb
på 400.000 kr.

**Indstillinger**

Direktøren indstiller, at der gives en anlægsbevilling på i
alt 400.000 kr. til de uafsluttede kommunale udstykninger, finansieret af
rådighedsbeløbet i 2020.

**Behandling**

Teknik- og Miljøudvalget, Økonomiudvalget og
Kommunalbestyrelsen.

**Sagsfremstilling**

Kalundborg Kommune har en række områder, hvor der nu er gået
forholdsvist lang tid fra byggemodningen. Dette giver løbende driftsudgifter og
øgede udgifter ved aflevering til grundejerforeningen.

Den afsatte anlægsbevilling ønskes derfor frigivet med henblik
på at følge op på og afslutte afleveringsforretninger til grundejerforeninger.

Det vil være det tværfaglige arbejdsfællesskab som
administrationen har nedsat, der skal styrer processen for de mange historiske
overdragelsesforretninger, som mangler afslutning mellem grundejerforeninger og
Kalundborg Kommune ved de offentlige udstykninger. Der findes relativt mange
områder, der siden kommunesammenlægningen ikke er blevet ordentligt overdraget
således, at vedligeholdelses- og driftsopgaven bliver placeret hos
grundejerforeningen (som det i mange tilfælde er beskrevet i lokalplaner).

Bevillingen vil blive brugt på anlægsmidler til at
færdiggøre uafsluttede byggemodningsanlæg, for eksempel færdiggørelse af grønne
områder (beplantning, søer, græsarealer, dræn med videre), sti- og vejanlæg,
belysning og etablering af jordvolde.

**Økonomiske konsekvenser**

I alt er der i budget 2020-2023 afsat rådighedsbeløb på
800.000 kr. til uafsluttede kommunale udstykninger. Når de 400.000 kr. for 2020
er frigivet, vil der være 200.000 kr. i 2021 og 200.000 kr. i 2022.

[adresse] bemærkninger er indarbejdet i sagen.